Sadio Mané var á skotskónum gegn Everton í ensku úrvalsdeildinni í gær . AFP Lionel Messi , besti knattspyrnumaður heims í dag , hrósaði Sadio Mané , sóknarmanni Liverpool , mikið í viðtali á dögunum . Messi hampaði Gullboltanum í sjötta sinn á ferlinum á dögunum á árlegri verðlaunaafhendingu France Football í París en enginn hefur oftar verið valinn besti knattspyrnumaður heims en argentínski snillingurinn . Mané , sem varð Evrópumeistari með Liverpool á síðustu leiktíð hafnaði í fjórða sæti í kjörinu á eftir þeim Cristiano Ronaldo og liðsfélaga sínum Virgil van Dijk sem varð í öðru sæti . „ Það var ákveðin synd að sjá Mané endaði í fjórða sæti , “ sagði Messi í samtali við franska fjölmiðilinn Canal + . „ Það voru margir frábærir knattspyrnumenn sem sköruðu fram úr í ár og þess vegna var erfitt að velja einhvern einn en Mané er leikmaður sem ég hef alltaf verið mjög hrifinn af . Hann átti frábært tímabil með Liverpool og hann hefur sýnt það og sannað á undanförnum árum að hann er í hópi bestu leikmanna heims , “ bætti Messi við .